LidanRubinov/Halacha-QA huggingface dataset:
שאלה: פירוש חלום שחלמתי בבוקר חג השבועות.: לצערנו הרב ונעצום אחינו נפטר מתאונה לפני בערך 3 חודשים, עוד לא מלאו לו 29 והוא נפטר רווק. בבוקר חג השבועות חלמתי חלום: ראיתי את אחי עומד איפה שאמא שלי מדליקה נרות שבת, הוא תפס מעין בית לנר (כמו פמוט אך שטוח ויותר רחב, זה היה בצבע כסף) הוא ניקה את הפמוט הרחב הזה משעווה, כלומר כאילו כבר דלק שם נר לפני, אך הנר הסתיים והשעווה נמסה בפמוט והוא ניקה את השוועה הזאת שנמסה, כמו שמנקים פמוט משעווה של נר שהסתיים כדי שיהיה שם מקום לנר הבא. הוא הסתובב אליי ושאל אותי אם אני יודע איפה הנר של הבית שלו (כלמור בחלום זה היה בערך במילים האלו: "תגיד אתה יודע איפה הנר של הבית שלי?), בחלום עצמו כאילו ידעתי שלכול אחד במשפחה יש מעין פמוט כזה לבית שלו(לא לאנשים אלה לכול בית של בן משפחה יש פמוט כזה ). אני השבתי לו: "אני לא מבין בזה, תשאל את אמא היא מבינה בזה". לאחר מכן יצאנו מחוץ לבית שלנו, אמא שלי ישבה שם ובכתה, אני לא זוכר אם הוא שאל אותה את זה, אבל באיזשהו שלב כולנו היינו בשקט והבטנו בה, לאחר מכן התעוררתי. זה היה בבוקר חג השבועות, בשעה 6:30 שהתעוררתי. לילה לפני, כלומר לאחר סעודת השבועות קראנו לו תהילים, וקצת למדנו וקראנו עוד דברים עד בערך 1-2 בלילה. האם יש בחלום הזה שחלמתי בשבועות מסר שהוא רוצה להעביר לנו? מזה אומר שהוא שאל איפה הנר של הבית שלו, והפניתי אותו בחלום לאמא שלנו כי היא מבינה בזה. מראש.
תשובה: אינני מבין בחלומות. אבל נראה לי שיש כאן צער גדול שלך על כך שאחיך לא זכה להקים משפחה, בית משלו שבו ידלקו הנרות שלו. אפשר שאמך תדליק במשך השנה הראשונה לפטירתו, עד עליית הנשמה, נר נוסף בכל ערב שבת (לא נר נשמה אלא נר שבת רגיל) בשביל הנר שהוא לא זכה לו. אבל אין חובה בכך. ואם היא עושה זאת שתאמר שהיא עושה זאת בלי נדר. בין כך ובין כך, אני חושב שיש פה בסך הכל ביטוי לצער הגדול שלך ולגעגוע. תנוחמו מן השמים
שאלה: אמונה: הרב. אני בת 16,ואני חיה במשפחה ב"ה טובה מאוד. אבל אני מרגישה שהרמה הדתית של המשפחה היא על התפר. ז"א אנחנו דתיים,אבל אין לימוד תורה אין הקפדה על תפילות יש גיוון במשפחה כל אחד נמצא במקום אחר. ואני לא מצליחה למצוא את המקום שמתאים לי מבחינה דתית. אני מחפשת כל מיני מאמרים ואני קוראת ואני לא מצליחה למצוא כיוון. מה אני יכולה לקרוא ולילמוד שיעזור לי? מראש:)
תשובה: ב"ה, את נמצאת בדרך הנכונה, ללמוד לקרא, כדאי גם לשמוע שיעורים, יש הרבה מאוד סגנונות כתיבה והסברה, עם הזמן תמצאי את הכיוון המתאים לך. דני ארגמן
שאלה: תפילה לפני חתונה: אני בעזרת ה יום חמישי הקרוב מתחתנת ורציתי לדעת איזה פרק תהילים אני צריכה לקרוא באותו היום והאם יש עוד דברים שצריך לומר באותו היום אשמח לתשובה ו
תשובה: ב"ה, כל פרק תהילים טוב וכל תפילה טובה, טוב לעסוק בתפילה ותשובה ולתת צדקה, חשוב גם לנוח לפי החתונה. מזל טוב, דני ארגמן
שאלה: כשרות: מה רמת הכשרות במלון רימונים בים המלח
תשובה: כשרות רגילה של הרבנות בקעת הירדן
שאלה: פרפרים שנצלו בסיר: בשבת השארנו סיר ריק על הפלטה. במוצ"ש מצאנו פרפרים שנצלו בתוך הסיר. מה דין הסיר?
תשובה: חרקים לא מעבירים טעם לסיר ולכן די בשטיפה טובה
שאלה: חומרי גלם: האם בד"צ בית יוסף לא מומלץ
שאלה: מעשר: רציתי לשאול בנושא מעשרות. המשכורת שלי לא מספיקה לי אפילו לשלם חובות וקרובי משפחה. עוזרים לי האם אני צריכה לתת מעשר?
תשובה: לא. כיוון שאת חיה מהלוואות. אין את צריכה לקחת הלוואה כדי לתת צדקה. שתזכי לרווחה כלכלית בקרוב
שאלה: ללא נושא: פעם ראשונה אני רוצה לקנות כרישה, שמעתי טובות עליו ואני רוצה לשאול אם יש צורף בהכשר כמו גוש קטיף, מה דינו,
תשובה: יש הסבר כיצד לנקותו במצגת שלנו על הסימנים של ראש השנה. עיין שם
שאלה: בחירת שם לבת: אני אמורה ללדת בת בקרוב ב"ה, יש לנו כמה שמות שאנחנו מתלבטים בינהם. אשמח אם תוכלו לעזור לי בבחירת השם הטוב ביותר בעבורה: השמות הם: גילי, שירה ודנה. רותם.
תשובה: השם הכי מתאים, הוא השם שאת תחושי שהוא הכי מתאים. ח אומרים שלהורים יש עזרה משמים בבחירת השם. להורים יש ולרב אין. אישית הייתי בוחר בשירה (כך אכן בחרתי בעבר לביתי שלי, אגב גם בשם שירה וגם ברתם) אז לידה טובה והרבה בריאות לך ולתינוקת (יהיה שמה אשר יהיה)
שאלה: בישול בחום השמש בשבת: לכבוד הרב, השגתי תנור שמבשל בחום תרמי בלבד, בקרני השמש ללא חשמל. שאלתי היא האם אפשר לבשל בתנור כזה בשבת, כפי שמוזכר בגמרא שמותר לבשל בחמה? התנור עשוי ארגז עץ ומצופה מבפנים בזכוכית ואלומיניום.
תשובה: לך אסור לעשות זאת. מה שמותר הוא לבשל ישירות בשמש ואילו הסיר נקרא בהלכה בישול בתולדות השמש וזה אסור מדרבנן כפי שמוזכר באותו מקום בגמרא שהזכרת דוד לוי
שאלה: עלייה לתורה שם אב: יש לי בעיה אני כהן ובשביל לעלות לתורה צריך שם אביך בעברית ואני לא יודע בגלל שהוא לא נולד בישראל, קוראים לו איגור ולסבא שלי (אבא של אבא שלי הכהן) נקרא דויד שזה שם יהודי אבל אני לא יודע מה השם העברי של אבא שלי וגם הוא לא יודע הוא רק יודע שקוראין לו איגור. מישהו במקרה יודע מה לעשות במקרה זה?
תשובה: כנראה שאין לאביך שם עיברי. ולכן אם תעלה לתורה יקראו לך. בן איגור הכהן. אין בעובדה שלאביך קוראים איגור שוב מניעה בעליה לתורה.
שאלה: התיקון הכללי: ברצוני לדעת האם שמיעת התיקון הכללי בדיסק,מוציאה את המאזין יגי חובה. כידוע,התיקון מופץ בכמויות לצרכי האזנה וקראתי איפשהו שזה לא מוציא את המאזין ידי חובה,ולכן השאלה שלי אם זה נכון. יגאל
תשובה: אין חובה לקרוא פרק זה או אחר דווקא, ולכן המושג לצאת ידי חובה, לא מדוייקת. בוודאי שיש לקריאת פרקי תהילים, והתיקון הכללי המורכב מפרקי תהילים יש לו כח גדול. לימוד תורה, מתקיים בהידור בהוצאה בשפתיים ולכן הוציאו את התיקון הכללי כדי שאנשים ישמעו ותוך כדי זה יאמרו בעצמם. אולם אם אי אפשר אלא רק לשמוע, הרי גם בזה יש מעלה.
שאלה: התרת נדרים: ב ה לכבוד הרב, ברצוני לשאול שאלה אם אני אומר כל שנה לפני ראש השנה התרת נדרים ומוסר מודעה להתרת נדרים מכאן ולהבא, אז אם קיימתי חומרה או מעשה מצווה הרבה פעמים בלי לומר בלי נדר, האם אני צריך עכשיו התרת נדרים על זה? ויישר כח על השו ת
תשובה: וברכת ד  א. יש לעשות התרת נדרים. ב. גם על העבר יש להקנו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תשובה: כבוד הרב! רציתי לספר לך את מקרה שקרה לפני שאפנה אליך את השאלה. היה לי מועד לבחינת מתכונת, הייתי בלחץ והרגשתי שאני לא בקיאה די בחומר בשביל לגשת, ולכן לא נגשתי לבחינה ולא הודעתי על כך למורה. ביום הבחינה המורה שלחה התקשרה אליי, ולא עניתי לי כי מאוד פחדתי מהתגובה שלה על זה שאני לא ניגשתי, חשוב לי לציין שהמורה אינה רעה. היא קבעה תאריך לבחינה נוספת, גם בא התעורר בי אותו פחד ולכן לא ניגשתי לבחינה, גם באותו יום היא התקשרה ולא עניתי מאותה סיבה. בקשתי ממנה אם תוכל לבחון אותי על אף לא ניגשתי לבחינות שהיא עשתה (שאלתי אותה בהודעת אסמס) היא נענתה בחיוב. מתברר שעוד ילדה לא ניגשה, המורה נתנה לשנינו את אותו מבחן ובקשה שנעשה אותו באחת הכיתות ללא השגחה ושנביא לה בסוף. את החומר לבחינה ידעתי, אך הייתי עדיין לחוצה וכאשר ראיתי את הבת שאיתי פותחת את הספר ומעתיקה חשבתי שאולי כדאי שגם אני יעשה כך, וכך אהיה גם פחות לחוצה. לאחר שהמורה בדקה את המבחנים היא זיהתה שהייתה העתקה מהספר ובחנה אותנו שוב. כעונש היא הורידה לי בציון הגשה. רציתי לדבר איתה ולבקש ממנה סליחה ולהסביר לה שלא הייתה לי כוונה רעה, אך לא ידעתי איך לפנות אלייה. תחילה שלחתי לה הודעת אסמס, אם תוכל לצאת מחד מורים על מנת שאדב איתה, חיכיתי לה בחוץ והיא לא השיבה להודעתי. היא יצאה מחדר מורים לאחר מספר דקות וראתה שאני בוכה, ואז החליטה לשאול אותי מה קרה, ביקשתי ממנה סליחה והיא ישר ענתה על טעויות משלמים אין מה לעשות, החלטתי שלא להסביר לה למה העתקתי מהספר, ועל הלחץ והדברים שקרו, מכיוון שהשיחה שלי איתה נעשה בנוכחות אנשים, דבר שגרם לי להרגיש טיפה לא נעים. מורה אמרה לי שפגעתי בה ובאמון וכך נגמרה השיחה. רציתי לדעת איך אוכל לבקש ממנה סליחה, האם אני חייבת לבקש ממנה בפה או שאפשר בהודעה. מה לומר? אשמח אם תוכל לענות לי לשאלה.
תשובה: אכן, את צריכה לבקש את שליחתה. מעלת באמון שלה, רימית, עברת על מצווה בסיסית שבן אדם לחברו. את צריכה לנתק את הסליחה מהציון. כלומר, להגיד למורה שאכן על טעויות צריכים לשלם, ואת מקבלת זאת על עצמך. אבל את הפגיעה שבין אדם לחברו אפשר לתקן, ועל זה את רוצה לדבר איתה. ולבקש ממנה שליחה בארבע עינים. נדמה לי שלמדת פרק חשוב באמון שבן בני אדם, ובחשיבותו. הכתיבה שלך מלמדת על הבנה אמיתית של הכשל שאליו נפלת, ועל כך יישר כח. יש אנשים שמנסים כל הזמן לתרץ את עצמם. לאנשים כאלו קשה מאוד לעשות תשובה ולהתקדם בחיים. קיבלת שיעור כואב, אך לא נורא. אני בטוח שאם תלמדי מהסיפור הזה להיות אדם יותר טוב, תגלי שהמחיר ששילמת, שווה.
שאלה: אבלות: אני רוצה לעשות סיום מסכת לע"נ אבי אני יכול להגיד קדיש בסיום או שאסור לי בגלל שאחד ההורים בחיים?
תשובה: אפשר לומר קדיש.
שאלה: מסיבת אירוסין בשנת אבל: כבוד הרב הבחור שאיתו אני מתחתנת נמצא בשנת אבל על אימו. ואנחנו רוצים לחגוג את האירוסים במסיבה וסעודה. שאלתנו היא: האם מותר לחגוג אירוסין בשנת אבל? אם כן, האם ישנן מגבלות דברים שהוא אסור בהם? (מוסיקה וכו.) ומה הדין לגבי אחיו? נשמח לעזרה. בשורות טובות ורוב שמחות בעז"ה.
תשובה: לך, מסיבת אירוסין אינה מצווה ולכן אל תחגגו עם מוסיקה וכד. לדעתי בכלל אין מה לחגוג מסיבת אירוסין אלא להקדים את החתונה ככל שניתן. בברכת מזל טוב לחתונה קרובה דוד לוי 098987548
שאלה: משחה בשבת: לאבא שלי יש כאבים ברגליים. ביום שבת שהוא ביקש ממני אם אני יכולה למרוח לו קרם ברגליים (הוא טוען שזה עוזר לו ומרגיע את הכאב). האם היה מותר לי למרוח לו את הקרם בשבת?
תשובה: לשואל כאשר מדובר על כאבים חזקים מאד, מותר למרוח משחה, כאשר המטרה היא שהמשחה תספג בעור, (ולא שתשאר שכבה על העור) אפי קיציס
שאלה: האם אני כהן או ישראל: אבי גדל אצל סבתו מצד אימו וקבל את שם המשפחה שלהם (רוזנוסר) אך המשפחה של הוריו היה בכלל כץ. אבי נולד בארד שברומניה בשנת 1932. בן יחיד להורים שנפטרו סמוך לילדתו, וכל נסיון לברר אם אני כהן מול אבי וקרובי המשפחה לא הניבו תשובה סופית וברורה. איך אוכל לדעת אם אני באמת כהן? מראש יגאל רוזנוסר 0507223360
תשובה: יגאל שאלתך היא בהחלט בעיה. רוב האנשים ששם משפחתם כ"ץ הם כהנים, לכן, אם באמת זה היה שם המשפחה של אביך   הרי אתה בחזקת כהן. כדי לברר את הספק, אולי תוכל להגיע לבית העלמין ברומניה, לקברים של אבי אביך או משפחתם, לפעמים היו מציינים על המצבה סימן של כהנים. בנוסף, ייתכן שגם בספרי הקהילה בארד (אם אפשר להגיע אליהם)   יש רישום. בהצלחה.
שאלה: מעשר: אנחנו לא דתיים, אני אמנית ומתפללת מידי יום. אנחנו חייבים לבנק ולאחרים סכומי כסף, אבל אני רוצה לעשר מכל תמורה שאני מקבלת עבור עבודה שלי. בעלי טוען ש"מעשר" בצורתו המילולית -10 הוא שעור מוגזם ביותר, ושאיננו לוקח בחשבון את כל הוצאותינו ואת חובותינו. אני מבקשת לדעת מהו שעור המעשר שייחשב עין טובה.
תשובה: נתינת צדקה היא מצווה גדולה, וביטוי להכרתו של האדם שאין הוא חי לבדו בעולם, ויש לו מידה של אחריות כלפי אנשים אחרים שגורלם לא שפר. לגבי גובה הנתינה מקובל לדבר על "מעשר כספים", אבל חשוב לדעת שיש מחלוקת בדבר מידת החיוב בהפרשת מעשר כספים. רבים סוברים שאין חובה להפריש מעשר ממש, ואין בכך אלא מידת חסידות, זאת אומרת - מעשה ראוי ורצוי שאינו חובה גמורה. יש גם דרכי חישוב שונות לגבי השאלה ממה נותנים מעשר, והדברים מורכבים מאוד. מאידך גיסא, לפרוע חובות לבעלי חוב - זו חובה גמורה מהתורה, ולכן ברור לגמרי שת חובות קודם לנתינת מעשר כספים. הייתי ממליץ שתשבו ביחד ותעשו חישוב כמה אתם יכולים להרשות לעצמכם לתת לצדקה מדי חודש, וסכום זה - אפילו אינו גבוה - תשתדלו לתת, מתוך הדגשה שאין בכך נדר, ומדי פעם תבדקו את הדברים מחדש בהתאם למצב המשתנה. אני חושב שכך תאזנו בין הרצון הראוי והנכון לתת צדקה, לבין החובות והצרכים היומיומיים הרבים. הרב חיים בורגנסקי
שאלה: תבלינים: אנו רוכשים תבלינים ארוזים בהכשר בדץ. ומאחסנים אותם בהקפאה. האם עדין יש צורך לברור אם כן, לחכות שזה יהיה בטמפ החדר או אפשר כשזה מהמקפיא ישר תזכו למצוות
תשובה: העצה היעוצה היא לבדוק לפני ההכנסה למקפיא. ואז אין צורך לבדוק שוב לפני השימוש. וגם אין חובה לאחסן במקפיא, אלא שדי לאחסן במקרר. אין צורך לבדוק את כל סוגי התבילינם בבדיקה של כל התכולה. יש שלא צריכים לבדוק בכלל כגון פלפל לבן, שחור. ויש שניתן לבדוק קלות כגון כרכום ועוד. ויש שצריך לבדוק את הכל כגון זערת. עיין ב לפירוט של רוב התבלינים.
שאלה: אמונה: הרב אמור להסכים איתי שבשביל להאמין באמונה שלימה ממש שלימה עלי לדעת הוכחות לי"ג עיקרי האמונה או לפחות דרך הרגש להרגיש שהיהדות היא 100 נכונה. הרב למעשה, אני לא חושב שאפשר להוכיח ב100 את י"ג עיקרים, לכן מבחינת הוכחות היג עיקרים, נכשלתי ולא באמונה שלימה. הרב למעשה גם דרך הרגש איני יכול להאמין שאני 100 צודק ושהיהדות 100 נכונה. משום שגם אצל המוסלמי אמור להיות רגש רוחני, אבל ת כלס הוא טועה והוא מדמיין רגש שאינו נכון, ולכן גם אצלי יתכן שפותח רגש רוחני כלפי היהדות אבל אולי, אני כמוהו טועה גם כן. שאלתי היא איך למעשה אפשר להגיע ל100 אמונה ביהדות וממילא לדבוק בה ובתורתו ולהאמין באמונה שלימה?
תשובה: אכן. אנו צריכים לנסות ולהבין בשכל, וללמוד. אולם אנו גם צריכים להכיר במוגבלות שכלנו. זה בה לידי ביטוי בהמון אופנים: המון אמיתות מדעיות שברור היום לכל שהם נכונות יתבררו בעתיד כשטות מוחלטת. אפשר שמשהו ינסה ללמד אותך חידוש פזיקלי, או מתמטי ואתה תרים ידיים ותאמר, אינני מצליח להבין. אמונה, איננה קשורה להבנה השכלית. כי הבנה שכלית היא עראית, לא יציבה, יכולה להשתנות מהיום למחר. אמונה הרבה יותר יציבה וחזקה. אם פילוסוף יוכיח לך שכלית שאינך קיים. תאמר לו:  אין לי תשובה להוכחותיך. הם חזקות, בנויות היטב. שכלית שכנעת אותי. אבל אני יודע שאני קיים. הידיעה הזאת חזקה יותר מכל. הקב"ה התגלה לעם ישראל בהר סיני, ואח"כ בנבואה. קיבלנו זאת מאב לבן. מציאות ה  נגלת לכל מי שמתבונן בה. מי שמסיר עיניו מראות לא יראה דבר. לגבי עיקרי היהדות. האם יש יג כשיטת הרמב"ם, או שלש כשיטת ספר העיקרים. אין זה העניין פה. העיקר הוא להדבק בתורה, ללמוד ולעשות משפטיה. לשמוח שהקב"ה הוריד אותך לעולם הזה כיהודי, "בנים אתם לה  אלוקיכם". ולהתנהג בתמימות.
שאלה: אבא שלי: הגעתי לאתר זה, מכיוון שאני מחפש תשובה לפרשת דרכים בחיי. שמי שחר, בן למשפחה גרושה של אמא מאמינה ואבא חילוני. אני לא בקשר עם אבי כ1.8 בערך (הוא ניתק עימי את הקשר) אבל אחי עדיין בקשר איתו והוא מסיט אותו כנגד הדת וכנגד משפחתי. אני יהודי מאמין ואחת הסיבות שאני פונה אליך היא שאני די פוחד להיות דומה לו. אמי תמיד חינכה אותנו לתת כמה שאנחנו יכולים ותמיד לשמוח בחלקנו, ואילו אבי (שלא לוקח עלינו אחריות ואף לא משלם מזונות) חינך אותנו לערכים, איך לומר, אנוכיים. אספר לך סיפור: פעם אחת, כשעוד הייתי ילד קטן אני ואבי הלכנו לקניון. בצאתנו מהקניון, ראינו קבצן חרדי שמבקש כסף. כהרגלי, ביקשתי מאבי שקל על מנת שאוכל לתת לנזקק, והוא ענה לי, ואני מצטט אני לא נותן להם כסף, שיעבדו. לא רק זאת הוא הסיט אותנו לאכול לחם בפסח ולהדליק אור בכיפור. כמובן שהייתי אז מתחת לגיל מצוות, אולם זה לא מכפר על מה שהוא עשה. כעת הוא בן חמישים ושלוש, גר אצל אמו ועסוק בלמרר לי ולאמי את החיים. מירור זה כולל שליחת הודעות לסלולרי שלי (אתה אפס!!!!, זבל כמו אמא שלך!!!!) והסטת אחי כנגד המשפחה שלי. כבוד הרב, איני יודע מה לעשות. ככל שאני מתעמק בכך, אני פוחד שאהיה דומה לו!!!!! בבקשה כבוד הרב תעזור לי, ואם תוכל להגיד עליי ועל אימי ברכה שתעזור לנו במצב הכלכלי, אעריך את זה מאוד.
תשובה: הפחד שלך כל כך מובן וטבעי. ברוך ה  הקב"ה הטביע בו את יכולת הבחירה החופשית. כל אחד מאיתנו יכול להיות מה שהוא רוצה. אברהם אבינו נולד לאב ששקוע בעבודת אלילים והפך לאבי האמונה בה. ליעקב הצדיק נולד בן שהפך להיות עשיו הרשע. הבדלים בין הורים וילדים מצויים לאורכה ולרוחבה של החברה האנושית. יש בך כוחות שונים, נטיות טבעיות כאלו או אחרות, הדרך לממש את הכוחות האלו, תלויה בבחירתך. רמת המודעות הגבוהה שלך לצדדים שאינך רוצה להדבק בהם, תעזור לך להיות אחר, טוב יותר, טהור יותר, נקי יותר, אוהב יותר. שהקב"ה ישלח לך ולאמך כוח לעשות טוב, לזכות לחיים ברוכים ונעימים, חיים פשוטים ומתוקים: רוחנית, משפחתית וכלכלית.
שאלה: Nature Valley: רציתי לשאול האם ידועה לכם רמת הכשרות של חטיפי Nature Valley ספציפית אלו שבכשרות בד"צ חת"ס פ"ת (דומני שרק הפרווה הינם כאלה) ובנוסף יש עליהם אישור רה"ר. כתוב מפורש ללא חשש חדש.
תשובה: אין לנו מידע מ דויק על רמת הכשרות של כל גופי הכשרות הפועלים בחו"ל. עיין ברשימת המומלצים
שאלה: שמיטה: אשמח לדעת, להלכה,מה הדין בשמיטה בצפון הגולן? שוקי Shukonditor walla.com 0528261883
תשובה: כשאר ארץ ישראל.
שאלה: ערלה: האם השנה (תשע"ד) יש חשש ערלה בדובדבן ובגודגדן?
שאלה: פרידה מגיור: שאלתי פה בפורום לגבי המקרה הנ ל: לפני כשנתיים יצאתי עם בחור שהיה בתהליך גיור, בדיון שנערך הגעתי איתו והצגתי עצמי כבת זוגתו, הם רשמו את שמי בתיק של הגיור וכמו כן ציינו בתיק שאנחנו עומדים להתחתן ושלחו בקשה לרבנות. חלפו הימים ונפרדנו עקב מחלוקות רבות. היום אני עומדת להינשא בע ה לבחיר ליבי ורציתי לדעת האם יהיו לי בעיות כלשהן להינשא בגלל שרשמו את שמי בתיק של הגיור? יש לציין שלא נפתח תיק ברבנות כיוון שלא שילמנו אגרה, לא הבאנו עדים ובכלל לא היה כל התהליך הזה של פתיחת תיק לפני נישואין. האם יהיו בעיות? האם עליי להודיע לבטל משהו? אני פשוט אינני מבינה. יש לי כבר תאריך לחתונה בעוד כ-8 חודשים בע ה. האם יכולים להכריח אותי להתחתן עם החבר לשעבר, הגיור, בגלל שאני רשומה בתיק הגיור שלו? בגלל שהרבנים בדיון שלחו בקשה לרבנות? אני פשוט לא רוצה שיהיו בעיות כשאפתח תיק נישואין עם אירוסי בע ה. ובשורות טובות, מאיה
תשובה: לא. אין משמעות לכיתוב בתיק הגיור של אותו בחור. אינך צריכה להודיע דבר או לבטל דבר. מזל טוב על נישואיך הקרובים.
שאלה: ברוקולי גלאט פרוסט: האם ברוקולי של חברת גלאט פרוסט (שמצוין עליו הכשר בדץ העדה החרדית ירושלים ומצוין בחזקת נקי מחרקים) ניתן לשימוש?
תשובה: אנו לא מכירים מוצר זה אבל ניתן להשתמש במידה והוא באמת עם הכשר העדה החרדית
שאלה: אני לא מצליחה להתפלל כמו שצריך: ל קודם אני חייבת לפתוח בזה שאתם עושים עבודה מדהימה! ואני קוראת איך אתם מייעצים לכל כך הרבה בני נוער. הקושי שלי הוא שלפני חודשיים לצערי דודה שלי נפטרה. זה היה ניסיון קשה מאוד עבורי, שב ה יחסית ממש הצלחתי לעמוד בו. הקשיים התחילו לצוץ רק לאחר מכן, שפתאום קלטתי את עצמי לא מצליחה בכלל להתפלל! כי הרגשתי כאילו אין טעם כבר להתפלל! (חס ו ) מעין הרמת ידיים כזה! כי אני כל כך התכוונתי בתפילה, שהרגשתי שאינמצב שה לא יעזור לה.(אני יודעת שה הוא לא כספומט, שכל מה שמבקשים מקבלים, וגם את כל העניין שאין דבר כזה תפילה שלא מתקבלת, סימן שלא התפללנו מספיק וכו.זה לא משנה לי את ההרגשה!) וגם כל פעם לאחר מה שקרה לה, שהייתי באה להתפלל לרפואתה, הייתי נזכרת במה שקרה ולא יכולתי להוציא את המילים לעילוי נשמתה ופשוט נכנסת למין עצבות נוראית!!! שממש היה לי קשה לצאת ממנה. זה הגיע למצב שבו אני פשוט מעדיפה לא להתפלל, ובזמן החודשיים שעברו מאז התפללתי רק פעמים אחדות!!! בנוסף לקושי של הלהתפלל מגיע גם הקושי של הייסורי מצפון! אני פשוט מרגישה שהקשר שלי עם הקב ה לא שלם! לא אמיתי! הרי הקשר הכי נכון עם הקב ה זה תפילה! דיבור ישיר איתו! ופעם הייתי ממש אוהבת את הזמן של התפילה,ועכשיו אני מרגישה שעבודת ה שלי פשוט לקויה!! בקיצור, כל העניין פשוט אוכל אותי מבפנים. אשמח שתייעצו לי מה לעשות.
תשובה: לך את מתארת קושי עצום בתפילה שנובע מפטירתה של דודה שלך. הקושי הוא מובן מאד וכמו שכתבת - גם אם מבינים בשכל, הרי שהרגש יכול לפעול בכיוונים אחרים. אני לא חושב שאת צריכה ליסר את עצמך. זה נכון שתפילה היא קשר מאד מאד חשוב וחיוני עם הקב"ה אבל לפעמים בכיוון הזה יש נתק ואז אפשר וצריך להשקיע בתחומים אחרים של הקשר. כל מצווה שאת עושה, גם היא יוצרת קשר עם הקב"ה. בחסידות הסבירו שמצוה קשורה ללשון  צוותא  - כל פעם שאת עושה מצוה את ביחד עם הקב"ה. הרבה פעמים היצר הרע מתמקד במה שקשה לנו וכך מפיל אותנו ביאוש, ביסורי מצפון וכו. אנחנו צריכים להתחמק ממנו ולהתמקד דוקא במה שיותר נוח לנו. אם קשה להתפלל - אז אפשר להתחזק בצניעות, בשמירת הלשון, בכיבוד הורים וכן הלאה. נוסף לכך, אפשר להתפלל על הקושי הזה בעצמו. את יכולה להגיד לקב"ה שהיית מאד מאד שמחה לדבר איתו אבל את פשוט לא מסוגלת ולכן את לא עושה את זה. גם זו דרך אפשרית להתמודדות. ברכה והצלחה טוביה tsbias1 Gmail.com
שאלה: חתונה: הרב, האם מותר לרקוד המשפחה ביחד עם החתן והכלה כאשר הריקודים הם נפרדים?
תשובה: ב"ה, גם במשפחה אסורים ריקודים מעורבים, דני ארגמן
שאלה: חימום בשבת של מנה מוכנה: אנו טסים במוצ"ש ורוצים לדעת האם מותר להשתמש במנה של "שף תאכל" בשבת?
תשובה: יש מספר ספקות בשימוש של מוצרים אלו בשבת  בעיקרן הריאקציה הכימית הנוצרת בין המים לכרית החימום, יש אוסרים אותה משום מוליד. גם אם דבר זה מותר, עדיין יש בעיה של הטמנה של האוכל בתוך המים המחוממים. מצאתי רבנים שמקילים בזה, אולם מכיוון שהדבר אינו ברור דיו, נראה, שאין להשתמש בזה בשבת.
שאלה: אהבת ה : ב"ה כב הרב, סוגיית אהבת ה את ברואיו איננה מובנית לי דיה. 1. איזה רב עסק בסוגיה זו באופן מעמיק? אהבת ה את עם ישראל ואת כל ברואיו? 2. כיצד אפשר להסביר לאדם שה אוהב אותו על אף כל הייסורים. כלומר להסביר לאדם שעבר ח"ו מחלה תאונה התעלללות שה אוהב אותו? 3. ישנם מיליוני בני אדם גויים שחיים בעוני מחפיר והסבל קשה. איך אפשר להסביר להם שה אוהב אותם? בכ"ר חנה בית שמש
תשובה: 1. אהבת ד  לבריאה ולבריות היא מושכל ראשון בתנ"ך. אתן לך מספר דוגמאות בולטות: א. בראשית פרק ו  - השחתת העולם גורמת לד  לעצב: וינחם ה  כי-עשה את-האדם בארץ ויתעצב אל-לבו. ויאמר ה  אמחה את-האדם אשר-בראתי מעל פני האדמה מאדם עד-בהמה עד-רמש ועד-עוף השמים כי נחמתי כי עשיתם. ב. תהילים קמה ( אשרי ) חנון ורחום ה   ארך אפים, וגדל-חסד. טוב ה  לכל  ורחמיו, על-כל-מעשיו. ג. בסוף ספר יונה. ה  מבטא את רצונו שלא להשחית את הבריות גם אם חטאו: ואני לא אחוס, על-נינוה העיר הגדולה אשר יש-בה הרבה משתים-עשרה רבו אדם, אשר לא-ידע בין-ימינו לשמאלו, ובהמה, רבה. רס"ג מתאר את אהבת ד  לבריות כתכונה הטוב האלוקי הבסיסי: " שהוא טוב ומטיב.והגדול שבחסדיו על בריותיו הוא שנתן להם את ההויה כלומר מה שהמציא אותם אחר שלא היו, וכפי שאמר לנבחריהם  כל הנקרא בשמי ולכבודי בראתיו ". רמח"ל מנסח זאת "טבע הטוב להיטיב". 2. אהבת ד  אלינו היא להיטיב לנו על פי עומק המבט האלוקי (שלא נתפס אצלנו באופן מלא). על כך אמרו ח : ייסורים ממרקים  לפי הצער השכר  התקן עצמך בפרוזדור על מנת שתכנס לטרקלין וכד  אנו רואים שגדולי ישראל אהובי ד  לכל הדעות לא חיו חיים של שלווה ונחת, עושר וכבוד. דרכם היתה זרועה סבל וייסורים: עקידת יצחק, מותו של רבי עקיבא על קידוש ד, וכל מה שבא מאז ועד ימינו הקשים. 3. הרמב"ם במורה נבוכים מוכיח שאת רוב הרעות עושים בני אדם זה לזה ולעצמם. העשירים מנצלים את העניים  החזקים את החלשים  הרודנים עושים מלחמות על גבם של בני עמם העלובים  יותר מכך אנשים מסכנים את חייהם בתאוות בצע, מתמכרים לרדיפת תענוגות וכך פוגעים בבריאותם. ד  באהבתו דוחף אותנו להיות בוגרים ואחראיים, הוא משאיר מידה חלקית של ניהול העולם לבחירתנו. זוהי בחירה חופשית של בני האדם - לעשות בארץ  לסייע לחלשים ולעניים  להשקיע את המשאבים בשכלול הכלכלה והבריאות. זה אחד התפקידים של המשיח שיבא במהרה בימינו אמן.
שאלה: עגיל באוזן - לגבר: אני יודע שהלכה היא שאסור לגבר לענוד עגיל באוזן. אני רוצה להבין למה אסור? בגלל שזה מלבוש אישה? אני יכול להוכיח מהתורה שזה לא מלבוש אשה בלבד ראינו שיעקב אבינו קבל מבניו את הנזמים! משמע שהם ענדו את הנזמים אני חושב אולי גם באוזן אבל בעצם זה לא משנה איפה הם שמו. זאת הוכחה שבני יעקב הקדושים לבשו את הנזמים. הוכחה שנייה : בחטא עגל - ראינו שאנשים מסרו לאהרון את נזמיהם אשר באזניהם הרי לנו שגם גברים לבשו ולא רק נשים! אשמח לקבל תשובות מראש בברכת התורה אבי ששון
תשובה: שים לב את הנזמים לבשו רק נשים וילדים (כולל בנים) שמות פרק לב (ב) ויאמר אלהם אהרן פרקו נזמי הזהב אשר באזני נשיכם בניכם ובנתיכם והביאו אלי: גם ביעקב אין שום הוכחה שהגברים ענדו נזמים כי הפניה היא לבית יעקב, וישלהניח שהנזמים היו דווקא אצל נשים ואוליי גם ילדים כמו בחטא העגל בראשית פרק לה (ב) ויאמר יעקב אל ביתו ואל כל אשר עמו הסרו את אלהי הנכר אשר בתככם והטהרו והחליפו שמלתיכם: (ד) ויתנו אל יעקב את כל אלהי הנכר אשר בידם ואת הנזמים אשר באזניהם ויטמן אתם יעקב תחת האלה אשר עם שכם: לעצם העניין ברור שהדבר תלוי במה שמקובל באותו דור. ברגע שמקובל אצל הגויים וכן אצל כאלו שאינם שומרי מצוות אז לא ניתן לומר שזה מלבוש אישה, במיוחד שדרך נשים זה לשים שני עגילים ולא אחד. לכן איני יכול לומר שזה אסור. מצד שני לא מדובר במשהו שנצרך כמו שדנו גדולי הפסוקים בדורות האחרונים בצביעת שער לגבר או הסרת שער בית השחי וכדומה. וכמו כן מי שהולך עם עגיל באוזן מחקה תרבות מסוימת, ולכן אפשר לומר שמי שעושה זאת עושה דבר מגונה שאינו ראוי, אך לא עבר על מעשה איסור.
שאלה: טיסה בתשעה באב: ידוע הוא שתשעת הימים אלו ימים שיש בהם סכנה, ומשכך, קבענו טיסה לחו"ל (לבילוי) ליום שאחרי תשעה באב. דא עקא, בירור שעשינו העלה כי טיסה יום אחרי תשעה באב עולה 1,000 דולר יקר יותר מאשר טיסה בתשעה באב עצמו. רציתי לדעת האם יש איסור כלשהו לטוס בתשעה באב? והאם לאור ההפסד הכספי יהיה לי מותר להקדים טיסתי ולטוס בתשעה באב? מראש.
תשובה: לא מדובר על איסור. יש שתי שאלות לדיון: 1. האם זה ראוי להעביר כך את תשעה באב? 2. חמירא סכנתא מאיסורא, הימים הם ימי סכנה, האם אין טיסה נחשבת למשהו שמעבר לשדרה שיש בו סיכון יותר מהשגרה הרגילה? אם כן עדיך להימנע מצד הסכנה ולא מצד שאסור. מי שיוכל לענות על השאלות הוא אתה לעצמך. בהצלחה!
שאלה: נדר: לפעמים קורה לי שתוך כדי שאני צופה במשחק כדורסל מהלחץ שהקבוצה שלי תפסיד אני נודר 5 - 10 שקל לצדקה אם היא תצליח לנצח. האם אני יכול להתנות לפני תחילת המשחק שהנדרים שאני נודר תוך כדי המשחק (שנובעים מהלחץ של המשחק) לא יהיו תקפים?
תשובה: אתה יכול להתנות אך בזמן המשחק אם אתה זוכר שביטלת מראש וחושב שלמרות זאת אתה באמת מתכוון לנדור אז הביטול מראש לא תקף. חוץ מזה מה רע שתתן לצדקה את הכסף?.
שאלה: כשרות: נפל לי למחבת בשרית טיפה חמה של חלב מה דין המחבת??
תשובה: זה תלוי בכמה גורמים ונסיבות. יש לעיין בסימולטור כשרות
שאלה: תליית תמונה עם פסוק: אנו נכנסים לבית חדש בעזרת השם בחודש הבא. ראינו תמונה שבה הפסוק פותח את ידיך ומשביע לכל חי רצון רצינו לדעת מאחר ואנו בית חילוני אם זה ר לתלות זאת מעל פינת האוכל שזה מרכז הבית. על העזרה
תשובה: זה ר.
שאלה: הורדת משחקים ושירים מהאינטרנט: האם מותר לי להוריד משחק פרוץ מהאינטרנט אם מתקיימים התנאים האלה: 1.המשחק הוא של חברת משחקים לא יהודית. 2.גם אם לא היה אפשרי להוריד את המשחק באינטרנט לא הייתי קונה אותו(גם לא הייתי מבקש ליום הולדת). 3.אני לא מתכוון "להתמכר" למשחק אלא רק לבדוק איך הוא. האם מותר לי להוריד אותו? מראש
תשובה: אם יש לו זכויות יוצרים אז גם גזל הגוי אסור.